Дымнянка

Дымнянка,  курна́я изба́;  курна́ ха́та — деревляна хыжа, огрѣвана пецом без комина, у Русох и др. народох Выходной Европы, в котрой дым выходив вон через дверѣ и шпециалны отворы в стѣнѣ ци повалѣ — дымникы.Народы и религии мира

 Типы дымнянок 
В такой хыжи нѣт комина, а дым из пеца выйде просто до обываной мѣстности. Но то не значить, же обывателе такой хыжы дусять ся од дыма: дым ся зберать под колодами повалы, а пак выходить вон через дымовы отворы, котры ся зато и называють "дымниками", ци через дымовы оболокы. Зато дымнянка мать закуреный чорный плофон-повалу. А при тому пецова саджа не сѣдать на пецу, лавицях и другом буторѣ и не перетворюе обывательох хыжы на чорнокожых афричанох — она выходить вон въедно з дымом.Лесстрой

Таку верховинску бойковску дымнянку на Подкарпатской Руси  в  прекрасно описав Михаил Парлаг, котрый тогды учительовав в селѣ Буковець Воловецкого округа:Михаил Парлаг

Ещи иншакый тип дымнянкы з лемковского региону з року 1885 видиме на образчику зоз сказену в Саноку. Ту ся до обываной "свѣтлицѣ" з пецом лем занесли дрыва у кошарѣ, но дым ся выпущав до "сѣней". Наконець, як пише Франтишек Жегож, ещи третий тип дымнянкы видиме у Гуцулох, де «до пеца, што занимать четвертину свѣтлицѣ, глиняного, ци аж и кафляного, огень ся накладуе зоз сѣней, а дым выходить через кош под стрѣху». Подля Жегожа, Гуцулы свою парадну свѣтлицю не мають закурену, як их сусѣды Бойкы.František Řehoř

 Выгоды дымнянок 
Закуреное дерево менше гнило, в такых хыжах ся не метали не лем хробакы-червотокы, но ани швабы, блощицѣ ай инша досадна хробач. Окрем того, як свѣдчать старшы люде, што щи зажили такы хыжы, пец без комина потребовав менше дрыв ай лѣпше удержовав тепло, так же по чистому деревляному подаменту мож было ходити босо аж и в найлютых морозах. А сучасны учены поважують, же ся воздух в дымнянках дезинфиковав природным способом, так же тото их хранило перед ширеньом епидемий.

 Интересны факты 
Интересно, же зовсѣм иншу думку в року 1896 высловив выпущеный в Санкт-Петербургу енциклопедичный словник Брокгауза и Ефрона, а тому аж тяжко повѣровати:Энциклопедический словарь Брокгауза и Ефрона

На Угорской Руси, як зафиксовав около року 1905 украинскый етнограф Ф. Вовк (1847–1918), «дымнянкы ся затримують якнайзатятѣйше, наперек тому, же полиция строго пожадуе ставити новы хыжы не иншак як зоз коминами, котры бы выводили дым навонок понад стрѣху; нам, напримѣр, в Золотарьовѣ (Ötvosfalva) во вецерох хыжах ся трафляло видѣти фалшивы комины, што были горѣ понад стрѣху, але не мали нич сполочне з пецом».Вовк Ф. К.

 Жерела и одказы  

 {{Cite book |author= Вовк Ф. К. (Проф.Хведір Вовк) |chapter= Б. Постійне житло |title=  Студії з української етнографії та антропології |location= Прага |publisher= Український громадський видавничий фонд, 1928 |isbn=  |at= Стр 100–101 |quote= ...на угорській Україні, що там хати без комінів затримуються як-найупертіше, дарма що поліція суворо вимагає ставити нові хати не инакше як з комінами, що виводили б дим надвір над стріхою; нам, наприклад, у селі Золотареві (Ötvosfalva) не в одній хаті траплялось бачити фальшиві коміни, що були зверху на стрісі, але не мали жадного сполучення з печами |url= https://elib.nlu.org.ua/view.html?id=431 |accessdate= 2023-08-10}}





 Референции 

Катеґорія:Людова архитектура